Čas branja: 4 min

Ministrstvo za kulturo v vladi Mira Cerarja vam pripravlja še en davek in obremenitev!

Preberite tudi Simulacije: Koliko boste plačevali RTV-prispevka po novem predlogu vlade Mira Cerarja

General RTV Igor Kadunc: Ne pričakujem, da bi v volilnem letu kdo upal povečati RTV-prispevek

Še na pir z dohodninsko odločbo!

Pripravlja se reogranizacija plačevanja prispevka za RTV, poroča žurnal24.

Če bo predlog uveljavljen, bodo spremembe za gospodninjstva oziroma posameznike, ta bodo plačevala več, odvisno od dohodkov. Osnutek novega zakona o RTV predvideva spremembe tudi za pravne osebe. Zdaj prispevek plačujejo tiste, ki imajo lokal, v lokalu pa televizijo. Novi "harač" uvaja kulturno ministrstvo Toneta Peršaka (na fotografiji spodaj). Foto: Jure Makovec

Dodajmo, da v osnutku predloga zakona več ne obstaja možnost, da vas oprostijo plačevanja RTV-prispevka, če dokažete, da sploh nimate televizorja! Torej, če bo predlog sprejet, boste morali vseeno plačati.

Za fizične osebe:

Namesto veljavnega sistema, ko se prispevek plačuje na gospodinjstvo, ministrstvo premišljuje tudi, da bi uvedli sistem, menda po vzoru Finske, da bi vsak polnoleten zavezanec za plačilo dohodnine RTV-prispevek plačeval glede na svoje dohodke. Mesečni prispevek naj bi znašal 0,55 odstotka vseh dohodkov, na leto naj bi to zneslo ne manj kot 36 evrov in ne več kot 180 evrov. Šlo naj bi za akontacijo, ki bi se odmerila od osnove za odmero dohodnine.

Trenutno je prispevek za gospodinjstva 12,75 evra na mesec.

Pozor! Prav to je največja sprememba pri fizičnih osebah – po tem predlogu bodo namreč morali plačati RTV-prispevek vsi člani gospodinjstva, ki so zavezanci za dohodnino!

Za pravne osebe:

Pravne osebe pa bi po tem osnutku plačale mesečni prispevek v višini 0,15 odstotka vseh dohodkov, vendar ne manj kot 50 evrov in ne več kot 700 evrov na leto.

Za pravne osebe (tudi espeje), ki opravljajo javno dejavnost (turizem, lokali ...), pa je RTV-prispevek znašal 36,13 evra na mesec.

Druge pravne osebe, denimo Krka, NLB ..., zdaj prispevka ne plačujejo.

Kaj je osnova za izračun iz predloga novele zakona, ni povsem jasno. Govori namreč tako o prihodkih (v točki b) kot o davčnem dobičku (v točki c). Navajamo predlog člena 54, ki govori o RTV-prispevku: (a) Zavezanec in zavezanka za plačilo prispevka za programe in storitve RTV Slovenija (v nadaljnjem besedilu: zavezanec) je pravna oseba, ki je rezident oziroma rezidentka RepublikeSlovenije, in je zavezanec za plačilo davka po zakonu, ki ureja davek od dohodkov pravnih oseb. (b) Zavezanec iz prejšnjega odstavka plačuje mesečni prispevek za programe in storitve RTV Slovenija (v nadaljevanju: RTV-prispevek) v višini 0,15 odstotka vseh dohodkov, ki imajo vir v Republiki Sloveniji in od vseh dohodkov, ki imajo vir izven Slovenije, vendar ne manj kot 50 EUR in ne več kot 700 EUR na leto. (c) Akontacija RTV-prispevka iz prejšnjega odstavka se plačuje na letni ravni tako, da se njegova višina odmeri od davčne osnove, ki je prestavlja osnovo za odmero davka od pravnih oseb za preteklo leto.

Kdo bi bil oproščen prispevka?

–invalidi s 100% telesno okvaro;

–invalidi z manj kot 100% telesno okvaro, če jim je priznana tudi pravica do dodatka za postrežbo in tujo pomoč;

–osebe, ki so trajno izgubile sluh;

–ustanove za varstvo otrok, šole, bolnišnice, domovi za ostarele, invalidske organizacije in invalidske delavnice – za sprejemnike, ki so namenjeni vzgojnemu procesu oziroma razvedrilu varovancev, učencev oziroma bolnikov;

–diplomatska in konzularna predstavništva na podlagi vzajemnosti.

Finci imajo tudi tako! Ali res?

Peršakovo ministrstvo se sklicuje na finsko ureditev financiranja javne televizije – a hkrati v gradivu piše, da finska YLE ne predvaja oglasov ter ne producira sponzorskih vsebin. RTV jih.

Koliko RTV zasluži od oglasov? "Prihodki od trženja oglasnega prostora so leta 2016 predstavljali 10,2 odstotka celotnih prihodkov in so bili realizirani v višini 12.788.000 evrov. V primerjavi s predhodnim letom so višji za 811.000 evrov (6,8 odstotka)," piše v letnem poročilu RTV.

K tem je, seveda, treba dodati še financiranje iz RTV prispevka - RTV je od tega lani dobila 94,239 milijona evrov prihodkov, kar je 75,5 odstotka celotnih prihodkov in za 0,8 odstotka več kot leta 2015.

Kako posluje RTV in kakšni so njegovi uspehi

V celotnem lanskem letu je RTV imela točno 60 tisoč evrov presežka prihodkov nad odhodki (dobička), kar je 48 tisočakov več od načrtovanega in 44 tisočakov več kot leto prej. RTV porabi vse, kar dobi, iz poslovanja pa dela izgubo.

Koliko zavezancev za plačilo RTV prispevka imamo zdaj? "Konec leta 2016 je bilo aktivnih 622.407 zavezancev za plačilo RTV prispevka, kar je 1.810 zavezancev več kot konec leta 2015. Povprečno število aktivnih zavezancev je bilo leta 2016 najvišje v zadnjih 13 letih, kar je velik uspeh glede na finančne in socialne razmere v državi. Delež pravnih oseb med aktivnimi zavezanci leta 2016 je v povprečju znašal 2,5 odstotka (kar pomeni povprečno 15.580 pravnih oseb) in se ni spremenil glede na preteklo leto," piše v lanskem letnem poročilu RTV.

Koliko zaposlenih ima RTV? "31. decembra 2016 je bilo na RTV Slovenija redno zaposlenih 2.128 delavcev. Delovno razmerje je na novo sklenilo 298 delavcev. Od tega je delovno razmerje in s tem tudi ureditev statusa sklenilo 273 rednih pogodbenih sodelavcev. Zavod je zapustilo 118 delavcev," piše v letnem poročilu. Koliko je še dodatnih pogodbenih sodelavcev, ni razkrito, gre pa še za nekaj sto.

In uspehi? Navajamo, kar je razvidno iz letnega poročila.

Doseg radijskih postaj:

Za televizijo pa RTV pri gledanosti izkazuje le podatke za svoje programe - ne pa tudi primerjave s komercialkami in drugimi programi, ki jih lahko gledamo: